**KIVONAT AZ ALAPÍTÓ OKIRATBÓL**

**1.  Az Alapítvány neve:** **Miszla Helytörténeti és Értékőrző Alapítvány**
(továbbiakban: Alapítvány)

**2.**  **Az Alapítvány székhelye:** **7065 Miszla, Kis u. 255.**

**3.  Az Alapítvány határozatlan időre jön létre.**

**4. Az Alapítvány jogi személy.**

**5. Az Alapítvány e-mail címe: nagyine13@gmail.com**

**6. Az Alapítvány célja:**

A magyar falusi-paraszti kultúra építészeti, tárgyi, szellemi örökségének, hagyományainak megőrzése, ápolása, megelevenítése, megismertetése, átörökítése:

* a miszlai tájház létrehozása, a célnak megfelelő 100 éves parasztház épületegyüttesének megmentése, helyreállítása, felújítása, működtetése. A tájház korhű berendezése, a már összegyűjtött tárgyi örökség (Borda József Helytörténeti Gyűjtemény) gondozása, folyamatos gazdagítása, a tájházban való elhelyezése, mindazáltal élővé tétele, bemutatása. A tájház épületegyüttesének karbantartása, annak bővítésével élő közösségi színtér kialakítása. A tanórán kívüli tanulási-művelődési lehetőségek gazdagítása, az ifjúság bevonása a kulturális, hagyományápoló tevékenységbe, a falusi idegenforgalom fejlesztése.

A természeti környezet, a természeti értékek védelme, Miszla táji örökségének minél sokoldalúbb feltárása, bemutathatóvá, vonzóvá tétele, megismertetése, a település turisztikai szempontú népszerűsítése, a környezettudatos gondolkodásra nevelés, a természetkímélő turizmus támogatása.

A település helytörténeti értékeinek feltárása, közkinccsé tétele, a helytörténeti-néprajzi kutatómunka fellendítése, ösztönzése, támogatása, hagyatékok felkutatása, feltárása, bemutatása.

**Az Alapítvány az ember és természet harmonikus kapcsolatának jegyében a múlt értékeinek feltárásával, közösségi eseményekkel és a természetvédelem ügyének felkarolásával egyszerre őrzi meg és ápolja Miszla kulturális örökségét, épít közösséget és menti át az élhető természeti környezetet.**

**7**.  **Az Alapítvány tevékenysége:**

**Az Alapítvány működése során céljai megvalósítása érdekében kulturális, kutatási, természet-és környezetvédelmi tevékenységet végez.**

**7.1 Az Alapítvány** **Közhasznú tevékenysége:**

Az Alapítvány a társadalom és az egyén közös érdekeinek kielégítésére az Ectv. 32. §- ában foglaltak alapján a következő közhasznú tevékenységeket látja el:

a) Kulturális tevékenység, kulturális örökség megóvása és közművelődési tevékenység (2011. évi CLXXXIX. tv. Magyarország helyi önkormányzatairól szóló törvény 13.§. (1) 7. pontja alapján)

b) Tudományos tevékenység, kutatás (2004. évi CXXXIV. törvény a kutatásfejlesztésről és a technológiai innovációról szóló törvény 5.§. (3) bekezdése alapján)

c) Nevelés és oktatás, képességfejlesztés, ismeretterjesztés (2011. CXC. a nemzeti köznevelésről 2. §.- a és az 1997.évi CXL. tv. a muzeális intézményekről, a nyilvános könyvtári ellátásról és a közművelődésről76.§. (1) (2) a. pontja alapján)

d) Természetvédelem, állatvédelem (2011. évi CLXXXIX. tv. Magyarország helyi önkormányzatairól szóló törvény 13.§. (1) 11. pontja alapján)